5. UNITATS DIDÀCTIQUES

# 5.1. Organització de les unitats didàctiques/ 5.2. Distribució temporal de les unitats didàctiques

El currículum de Valencià: Llengua i Literatura 1r Batxillerat s’ha estructurat en 24 unitats didàctiques. A continuació s’estableix la seqüència general del curs:

|  |  |
| --- | --- |
| **BLOC I. COMUNICACIÓ ORAL I ESCRITA.** **EL DISCURS**1. La comunicació
2. El text i les propietats textuals

**3.** Formes d’organització textual**4.** Textos orals i escrits. Textos periodístics**Obtenció, tractament i avaluació d’informació****BLOC II. CONEIXEMENT DE LA LLENGUA (I). LES PARAULES I LES RELACIONS GRAMATICALS****5.** La paraula. Classes de paraules (I)**6.** Classes de paraules (II)**7.** Classes de paraules (III)**8.** L’oració simple**9.** Classes d’oracions**10.** L’oració composta**Elaboració de treballs acadèmics**BLOC III. **CONEIXEMENT DE LA LLENGUA (II). LES VARIETATS DE LA LLENGUA****11.** La diversitat lingüística**12.** Llengua i societat**La presentació oral** | BLOC IV. **EDUCACIÓ LITERÀRIA (I).** **ELS TEXTOS LITERARIS. LA LITERATURA EN L’EDAT MITJANA****13.** La literatura i el comentari de textos literaris**14.** Els inicis de la literatura catalana**15.** Ramon Llull**16.** La prosa moral i religiosa**Guia de lectura.** **Les *Cròniques***BLOC V. **EDUCACIÓ LITERÀRIA (II). L’HUMANISME I LA LITERATURA DEL SEGLE XV****17.** L’humanisme**18.** La poesia del segle xv**19.** La novel·la del segle xv**20.** La literatura a València (segona meitat del segle xv)**Guia de lectura. *Tirant lo Blanc*****BLOC V. EDUCACIÓ LITERÀRIA (III). LA LITERATURA DES DEL SEGLE XVI FINS AL MODERNISME****21.** La literatura en els segles xvi, xvii i xviii**22.** La literatura del segle xix**23.** El teatre i la novel·la del segle xix**24.** El modernisme**Guia de lectura.** ***La bogeria*****ANNEXOS** |

En la programació d’aula de cadascuna de les unitats didàctiques es detallen els apartats següents:

* Metodologia didàctica específica.
* Competències clau i objectius.
* Temporització.
* Atenció a la diversitat.
* Continguts, criteris d’avaluació, estàndards d’aprenentatge avaluables i indicadors.

**DISTRIBUCIÓ TEMPORAL DELS CONTINGUTS**

**Primer trimestre**

Bloc I, Comunicació oral i escrita: Unitat 1 - 2 (El discurs).

Bloc II, Coneixement de la llengua (I): Unitats 5 – 6 (Les paraules i les relacions gramaticals)

Bloc III, Coneixement de la llengua (II): Unitats 11 (Les varietats de la llengua).

Bloc IV, Educació literària (I): Unitats 13, 14, 15 i 16 (Els textos literaris. La literatura en l’edat mitjana).

**Segon trimestre**

Bloc I, Comunicació oral i escrita: Unitat 3 , (El discurs).

Bloc II, Coneixement de la llengua (I): Unitats 7 – 8 (Les paraules i les relacions gramaticals)

Bloc III, Coneixement de la llengua (II): Unitats 12 (Les varietats de la llengua).

Bloc V, Educació literària (II): Unitats de la 17 a la 20 (L’humanisme i la literatura del segle XV).

modernisme).

**Tercer trimestre**

Bloc I, Comunicació oral i escrita: Unitat 4 , (El discurs).

Bloc II, Coneixement de la llengua (I): Unitats 9 – 10 (Les paraules i les relacions gramaticals)

Bloc VI, Educació literària (III): Unitats 21 – 24 (La literatura des del segle XVI).

La temporització ha de ser flexible, perquè durant el curs pot haver-hi imprevistos que reduïsquen el nombre de sessions programades. En aquest cas, caldrà readaptar la temporització a la situació real mitjançant diferents estratègies que ens permeten recuperar el ritme. Aquests imprevistos no poden afectar els objectius i continguts fixats en les darreres unitats.

# Instruments d’avaluació

## Marc general

La normativa vigent assenyala que l’avaluació dels processos d’aprenentatge de l’alumnat en totes les matèries de Batxillerat ha de regir-se pels **principis d’avaluació contínua, formativa i reguladora** i **diferenciada** segons les diferents matèries i competències que integren el currículum:

* **Contínua,** per a garantir l’**adquisició** **de les competències** imprescindibles, que permeta establir mesures de reforç o d’ampliació en qualsevol moment del curs quan el progrés d’un alumne o alumna ho aconselle. L’avaluació contínua implica l’**observació** **sistemàtica** de l’actuació de l’alumnat, el **seguiment** i el **registre de l’activitat diària** en els quaderns i treballs de classe, i la realització de diferents tipus de **proves tant orals com escrites** per a constatar en moments puntuals del curs el grau d’adquisició de les competències exigides.
* **Formativa i reguladora,** per a **millorar el procés d’ensenyament-aprenentatge**, de manera que els estudiants puguen obtenir rendiment acadèmic i personal del procés d’avaluació, i el professorat puga adaptar convenientment les estratègies d’ensenyament-aprenentatge, tant a escala individual com de grup de classe.
* **Específica** per a cada àrea del currículum, atenent els seus **criteris d’avaluació i estàndards d’aprenentatge** **avaluables,** encara que sense renunciar per això al caràcter integrador de les **competències transversals** que en facilita l’assoliment i el dels objectius corresponents.

A més, la LOMQE manifesta que es duran a terme **avaluacions externes de finalització d’etapa** amb **caràcter formatiu i de diagnòstic,** homologables a les que s’efectuen en l’àmbit internacional (especialment a les de l’OCDE) i centrades en el nivell d’**adquisició de les competències.**

L’**enfocament** **competencial** integra un coneixement de base conceptual (saber), (saber); un coneixement relatiu a les destreses, referides tant a l’acció física observable com a l’acció mental (saber fer); i un tercer component de gran influència social i cultural, que implica un conjunt d’actituds i valors (saber ser). Aquest enfocament suposa que les avaluacions finals dels diferents cursos i l’avaluació final de l’etapa hauran de mesurar el grau de domini de les competències, la qual cosa implica:

* Triar estratègies i instruments per a avaluar l’alumnat d’acord amb les seues **aptituds en la resolució de problemes** que simulen contextos reals.
* **Integrar l’avaluació de competències amb l’avaluació dels continguts,** en la mesura que ser competent suposa mobilitzar els coneixements i les actituds per a donar resposta a les situacions plantejades, dotar de funcionalitat els aprenentatges i aplicar allò que s’ha aprés des d’un plantejament integrador.
* Mesurar els **nivells d’acompliment** de les competències a través d’**indicadors d’èxit**, que han d’incloure rangs que tinguen en compte el principi d’atenció a la diversitat.
* Utilitzar **procediments i eines d’avaluació variats** per a facilitar l’avaluació de l’alumnat com a part integral i de millora del procés d’ensenyament i aprenentatge.
* Incorporar estratègies que permeten la **participació de l’alumnat en l’avaluació** dels seus èxits, models que afavoreixen l’aprenentatge des de la reflexió i la valoració de l’alumnat sobre les seues pròpies dificultats i fortaleses i des de la col·laboració amb el professorat en la regulació del procés d’ensenyament-aprenentatge.

Els referents per a comprovar del grau d’adquisició de les competències i l’assoliment dels objectius de l’etapa han de ser els **criteris d’avaluació** i els **estàndards d’aprenentatge avaluables.**

## Metodologia i instruments d’avaluació

La matèria de Valencià: Llengua i Literatura té un plantejament pràctic, amb una seqüenciació de continguts que afavorisca la progressió didàctica i una proposta variada d’activitats orientades a l’aprenentatge significatiu i competencial a través de la producció de textos orals i escrits, les propostes de treball col·laboratiu i l’aprofitament de les TIC i les seues aplicacions. Les unitats acaben amb una tasca final, en què els alumnes apliquen els coneixements i les destreses adquirides a la realització d’un treball («tasca») individual i / o col·laboratiu.

La resolució d’activitats i tasques permet posar en marxa, si el professor ho considera així, els principis d’**autoavaluació,** **coavaluació, avaluació entre iguals** i l’**avaluació** **del mateix procés d’aprenentatge.** El projecte ofereix pautes i eines per aplicar aquests principis en l’avaluació de l’acompliment dels estudiants.

* **Blog** i **mural** **digital** per a l’avaluació entre iguals i la coavaluació.
* **Dossier digital** per a l’autoavaluació, i el registre i el seguiment continu.
* **Diari d’aprenentatge** per a la reflexió de l’alumne sobre el que s’ha aprés i sobre el procés seguit per a aconseguir-ho (**metaaprenentatge**).

L’**enfocament funcional i comunicatiu** amb què s’ha dissenyat està orientat al desenvolupament de les destreses lingüístiques bàsiques i requereix igualment eines específiques per a avaluar el progrés de l’alumnat:

* Conjunt de **continguts audiovisuals i proposta d’activitats complexes**.
* Aplicació d’**enregistrament de la veu** per a enregistrar les produccions orals.

A més del plantejament exposat anteriorment, en el projecte es proposen unes quantes **proves d’avaluació**  per a mesurar el grau d’assoliment dels continguts associats als estàndards i les competències relacionades, tal com es descriu en l’apartat següent.

## Avaluació i calendari escolar

Per a atendre les diferents fites d’avaluació associades al calendari escolar, s’han dissenyat proves d’avaluació **de** **blocs de continguts.** Per a aquest seguiment, que es desenvolupa durant el període lectiu inclòs entre les avaluacions trimestrals, s’ofereix una prova específica d’**avaluació** **per unitat.**

El **model de proves d’avaluació** proposades, independentment de la temporització, respon a la **integració de coneixements i de destreses** exigida per l’enfocament competencial del currículum, de la matèria i del projecte. Les activitats de les proves d’avaluació estan **associades als estàndards d’aprenentatge** definits per a assolir-los, de manera que el professor puga mesurar, avaluar i graduar el rendiment o l’èxit assolit.

En l’elaboració de les proves d’avaluació s’ha tingut en compte la combinació de diversos tipus de preguntes-tasques:

* Les **preguntes de resposta construïda** exigeixen el desenvolupament de procediments per a assolir una producció única, encara que podria expressar-se de diferents maneres i descriure’s diferents camins per a arribar-hi. Tant el procediment com el resultat han de ser valorats, per a la qual cosa s’estableixen diferents nivells d’execució en la resposta en funció del grau de desenvolupament competencial evidenciat.
* Les **preguntes de resposta oberta,** que admeten respostes diverses, que, fins i tot sent correctes, poden diferir d’uns alumnes a uns altres.

# 7.3. Criteris de qualificació

A l'hora de qualificar l'alumnat, el professorat d'aquesta assignatura tindrà en compte els següents **criteris** valoratius: els coneixements assolits a través de les diverses proves escrites, les exposicions orals, els comentaris o treballs lliurats al llarg de cada trimestre, la lectura de l'obra literària seleccionada per a cada avaluació a més de les possibles lectures opcionals o alternatives, la continuïtat en la realització dels deures, la correcció i la millora en l’expressió oral, l’actitud positiva respecte a la matèria junt a la participació i l’assistència a classe.

**Els criteris de qualificació que s’utilitzaran al departament de Valencià són els següents:**

* Competència en comunicació lingüística i Consciència i expressió cultural: 85% de la nota:
	+ Bloc 1. Escoltar i parlar: 2,5%
		- Prova objectiva oral, lectura i expressió, exposicions orals, intervencions a classe...
	+ Bloc 2. Llegir i escriure: 22,5%
		- Realització d’una lectura obligatòria per trimestre avaluada mitjançant un qüestionari o treball. 20%
		- Textos redactats per l’alumnat. 2,5%
	+ Bloc 3. Coneixement de llengua i educació literària: 60%
		- Proves objectives, treballs de recerca, exposicions...
* Competència digital: 2.5%
	+ Ús de les plataformes *Blinklearning, moodle,* participació als blocs de classe, accés i ús de materials de llengua digitals com són diccionaris, presentacions digitals i tot allò relacionat amb les TIC.
* Competència d’aprendre a aprendre: 5%.

Les habilitats pròpies de la competència Aprendre a aprendre estan relacionades amb les capacitats per a aprendre de forma cada vegada més eficaç i autònoma d’acord als propis objectius i necessitats. La metodologia de l'assignatutra contribueix decisivament a la consecució d’aquesta competència i el seu assoliment es veurà reflectit en la nota de l'assignatura.

* + Realització de les tasques i del quadern.
	+ Realització dels exercicis de classe.
	+ Elaboració de resums i esquemes.
* Sentit d’iniciativa i esperit emprenedor: 2,5%
	+ capacitat d’anàlisi; la capacitat de planificació, organització, gestió i presa de decisions; capacitat d’adaptació al canvi i resolució de problemes; la comunicació, presentació, representació i negociació efectives, etc.
* Competències socials i cíviques: 5%
	+ la participació activa i respectuosa en els intercanvis comunicatius a l'aula, mostrant respecte a la resta del grup, saber posar-se en lloc de l'altre, acceptar les diferències, ser tolerant i respectar els valors, les creences, les cultures i la història personal i col·lectiva dels altres.

- La **correcció ortogràfica, expressiva, gramatical i lèxica** de les proves realitzades es valorarà de manera que hom restarà 0'1 punts per falta i 0,05 per accent no repetits fins a un màxim de 2 punts. Aquest descompte es farà sobre un tast d’unes 200 paraules (unes 20 línies) de la producció de l’alumne/a.

- L’avaluació és continuada, per la qual cosa la matèria (sobretot la que té a veure amb la gramàtica) s’anirà acumulant al llarg del curs.

- El curs es dividirà en dos apartats. El primer abraçarà la primera i la segona avaluació i el segon apartat la tercera. Per fer la mitjana i aprovar l’assignatura caldrà superar aquests apartats amb una **nota mínima de 4** o superior. La final serà la mitjana d’aquestes.

El professor procurarà realitzar per avaluació almenys dos proves escrites sobre els continguts teòrics i pràctics de l'assignatura en què la puntuació s’obtindrà del comentari i anàlisi dels diversos discursos estudiats en les unitats respectives, i dels aspectes gramaticals, la reflexió i l’expressió personal de l’alumne.

Els controls de lectura podran consistir bé en un examen escrit o bé en un d’oral junt amb activitats escrites relacionades amb el llibre, i fetes a casa. A més l’alumne podrà llegir alguna de les lectures voluntàries. Aquestes seran les proposades pel professor de l’assignatura i afavoriran que en este apartat i en el de sentit d’iniciativa i esperit emprenedor l’alumnat puga obtindre el total del percentatge de la nota, sempre que la resta de notes siguen de 4 o superior.

 Pel que fa als sistemes de **recuperació**, hi haurà una recuperació específica per a l’avaluació 1a o 2a (primer apartat) en què s’haja tret menys nota, i es realitzarà durant el tercer trimestre. En juliol l’alumne s’avaluarà de tot en un examen escrit semblant al realitzat al llarg del curs, junt amb alguna lectura alternativa o voluntària.

**Materials i recursos didàctics**

El llibre de text utilitzat des del curs 2015-16 és Inicia. Valencià, 1r batxillerat, Llengua i Literatura, Ed. Oxford, amb el qual els alumnes adquireixen una llicència d’accés al contingut digital. A més, el professor usarà altres recursos com ara material audiovisual, informàtic, material d'autoaprenentatge, pàgines web, diccionaris, enciclopèdies, publicacions periòdiques o especialitzades, fotocòpies, etc.

# 7.4. Activitats de reforç i ampliació

L’avaluació en educació ha d’entendre’s com un **instrument de millora**. L’aplicació del model d’avaluació exposat permet identificar els aspectes metodològics i organitzatius que necessiten algun tipus d’ajust i prendre **decisions individualitzades** respecte dels alumnes, segons necessiten una ampliació de les propostes de treball (per als qui mostren nivells elevats de rendiment i motivació), o un reforç dels aspectes essencials del currículum, si necessiten una ajuda per a assolir els objectius de l’etapa i adquirir les competències corresponents.

Per a facilitar l’adopció de mesures de suport educatiu, cada unitat didàctica de Valencià: Llengua i Literatura 1r Batxillerat inclou:

* Un **programa de** **reforç** per unitat didàctica.
* Un **programa d’ampliació** per unitat didàctica.